ग्रामीण क्षेत्रका बा, आमाहरूका लागि मोबाइलामा आएको फोन उठाउँदा मात्र पनि चलेको छ, तर सहरका बा आमाहरूलाई स्काइप अथवा भाइवर पनि चलाउनु पर्ने भएको छ । फेसबुक वा यस्तै अन्य सामाजिक सञ्जालमा जोडिन मन लागेको छ । विगतमा त्यो प्रविधिको प्रयोग न्यून हुँदा प्रौढहरुले त्यो हामीलाई चाहिदैन भन्ने समय थियो तर त्यसको प्रयोग बढ्दै जाँदा प्रौढहरूका लागि पनि त्यो प्रविधि प्रयोग गर्न सिक्नु जरुरी भएको छ । र अबको प्रौढ साक्षरता प्रविधि साक्षरतातर्फ मोडिनु पर्ने आवश्यकता देखिएको छ ।
